CELEX: 62013TN0222
Language: mt
Date: 2013-04-15 00:00:00
Title: Kawża T-222/13: Rikors ippreżentat fil- 15 ta’ April 2013 — B&S Europe vs Il-Kummissjoni

8.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 164/24
            
         Rikors ippreżentat fil-15 ta’ April 2013 — B&S Europe vs Il-Kummissjoni
   (Kawża T-222/13)
   2013/C 164/40
   Lingwa tal-kawża: il-Franċiż
   
      Partijiet
   
   
      Rikorrenti: Business and Strategies in Europe (Brussell, il-Belġju) (rappreżentant: L. Bihain, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tiddikjara r-rikors għal annullament ammissibbli u fondat u konsegwentement tannulla l-att ikkontestat;
            
         
               —
            
            
               sussegwentement, tordna lill-Kummissjoni Ewropea tniżżel lir-rikorrenti fil-lista ristretta ta’ kandidati mitluba jipparteċipaw fis-sejħiet għal offerti fil-kuntest tal-kuntratt EuropeAid/132633/C/SER/multi, lot 7: Governance and home affairs (Tmexxija tal-Gvern u Affarijiet Interni);
            
         
               —
            
            
               tikkundanna lill-Kummissjoni Ewropea għall-ispejjeż kollha.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               (1)
            
            
               L-ewwel motiv ibbażat fuq ksur tal-obbligu ta’ motivazzjoni, tal-prinċipju ta’ amministrazzjoni tajba b’mod partikolari sa fejn jimponi dmir ta’ koerenza, tal-prinċipju ta’ audi alteram partem, kif ukoll fuq ksur tal-aspettattivi leġittimi tar-rikorrenti u tal-prinċipju ta’ ekwità meta l-Kummissjoni ċaħdet bħala mhux eliġibbli, għall-ewwel darba, fl-ittra tagħha tat-2 ta’ April 2013 wara d-deċiżjoni tagħha tal-15 ta’ Frar 2013, il-proġett Nru 25 propost mir-rikorrenti sabiex jiġi sodisfatt il-kriterju ta’ kapaċità teknika, biex b’hekk żviluppat in-numru ta’ proġetti eliġibbli bħala proġetti ta’ riferiment taħt il-minimu neċessarju.
            
         
               (2)
            
            
               It-tieni motiv ibbażat fuq ksur tat-tieni paragrafu tal-punt 2.4.11.1.3 tal-Gwida prattika għall-proċeduri kuntrattwali fil-kuntest tal-azzjonijiet barranin tal-Unjoni Ewropea, kif ukoll tal-kjarifika A 47 mogħtija għall-avviż tal-kuntratt, peress li l-Kummissjoni interpretat b’mod żbaljat il-kunċett ta’ proġetti ta’ riferiment eliġibbli sabiex jiġi sodisfatt il-kriterju ta’ selezzjoni li jirrigwarda l-kapaċità teknika tal-kandidat.